**1 Innledning**

1.1 Disse innkjøpsbetingelser kommer til anvendelse såfremt ikke annet er skriftlig avtalt mellom partene.

1.2 **DEFINISJONER**

**KJØPER: OSWO AS**

SELGER: Firma eller person som iht. bestillingen er kjøper sin kontraktsmotpart.

**2 Tilbud**

2.1 SELGER utarbeider tilbud omkostningsfritt. Eventuelle avvik fra KJØPERS forespørsel må spesifiseres skriftlig.

**3 Bestillingen**

3.1 Bestillingen regulerer avtaleforholdet mellom partene og gjelder foran forespørselen, tilbud og andre avtaler som tidligere er gjort mellom partene.

3.2 SELGER kan ikke gjøre gjeldende andre betingelser med mindre KJØPER skriftlig har akseptert disse.

3.3 KJØPER er kun bundet av skriftlig bestilling.

**4 Bestillingsbekreftelse**

4.1 SELGER skal bekrefte bestillingen ved signering av KJØPERS bestillingsbekreftelse. Dersom

bestillingsbekreftelsen ankommer KJØPER senere enn 14 dager regnet fra bestillingsdatoen, kan KJØPER kostnadsfritt kansellere bestillingen.

**5 Pris**

5.1 Priser angitt i bestillingen betraktes som faste dersom ikke annet er avtalt.

5.2 Ved levering etter regning har SELGER rett til betaling iht. punkt 6 først når KJØPER har hatt rimelig tid til å kontrollere og godkjenne all dokumentasjon som ligger til grunn for slik regning.

5.3 KJØPER aksepterer ikke fakturagebyr, ekspedisjonsgebyr eller tilsvarende.

**6 Betalingsbetingelser**

6.1 Dersom ikke annet er avtalt skal KJØPER betale faktura innen 60 dager regnet fra mottagelse av korrekt

faktura forutsatt at alle SELGERS forpliktelser iht. bestillingen er oppfylt og komplett levering har funnet sted. KJØPER kan imidlertid holde tilbake omtvistede beløp, eller et passende beløp i tilfeller hvor det er mistanke om uoppgjorte krav fra kemner eller lignende.

6.2 Leverer SELGER tidligere enn avtalt, regnes betalingsbetingelsene fra avtalt leveringstidspunkt.

6.3 Ved forsinket betaling svares rente iht. Morarenteloven av 17.12.1976.

6.4 Avtales forskuddsbetaling skal SELGER stille bankgaranti i form av selvskyldnergaranti for de utbetalte

forskudd.

**7 Leveringsbetingelser/ Forsendelsesinstrukser**

7.1 INCOTERMS 2000 gjelder for leveransen.

7.2 Hvis SELGER skal besørge frakten, skal han i god tid før avsendelse, innhente forsendelsesinstrukser fra

KJØPER. Videre skal han så snart som mulig og senest ved varens avsendelse varsle om forsendelsen slik at

KJØPER kan forberede mottakelse av varen.

**8 Pakkseddel / Faktura**

8.1 Pakkseddel/ faktura utfylles slik at hver enkelt varelinje korresponderer med bestillingen med hensyn til

posisjonsnummer, varebetegnelse og spesifikasjon.

8.2 Alle varer skal være merket i samsvar med pakkseddel og anvisninger bestillingen. Hvis en sending består av

flere kolli, skal hvert kolli inneholde spesifisert innholdsfortegnelse.

8.3 Bruttovekten skal angis på alle forsendelser og pakksedler.

8.4 Hvis sertifikater/dokumentasjon er spesifisert i bestillingen, skal disse leveres samtidig med varen. Da

sertifikater/dokumentasjon betraktes som en del av leveransen, blir faktura ikke betalt før dette er mottatt.

**9 Opprinnelsesdokumenter/Tollfakturaer**

9.1 For innførte varer som krever opprinnelsesbevis skal opprinnelsesbeviset og tollfaktura sendes KJØPER eller

en tredjemann KJØPER har utpekt til dette formål.

9.2 Utgifter KJØPER blir påført pga. manglende opprinnelsesbevis eller tollfaktura, belastes SELGER og fratrekkes i kjøpesummen.

**10 Leveringstid / Forsinkelse**

10.1 Levering skal finne sted til avtalt tid. SELGER anses ikke å ha oppfylt sine forpliktelser før alle varelinjer iht. bestillingen er komplett levert. Delleveringer aksepteres ikke, og kan ikke anses som en delvis oppfyllelse av SELGERS leveringsforpliktelser med mindre dette er skriftlig avtalt på forhånd.

10.2 SELGER forplikter umiddelbart å underrette KJØPER skriftlig dersom det er grunn til å anta at den avtalte leveringstid ikke kan overholdes. I meddelelsen skal angis grunnen til forsinkelsen og hvor stor forsinkelsen antas å bli. SELGER forplikter også å informere om hvilke tiltak han vil iverksette for å redusere forsinkelsen.

SELGER er ansvarlig for direkte og indirekte tap som KJØPER lider, i den utstrekning disse kunne vært unngått dersom SELGER hadde gitt meddelelsen i rett tid.

10.3 Hvis leveringen blir forsinket, kan KJØPER kreve en dagmulkt stor 0,1 % pr. kalenderdag av den totale

bestillingssum begrenset oppad til 15 % av denne eller kreve det direkte tapet erstattet. Dersom SELGER eller

noen han svarer for har utvist uaktsomhet og dermed er erstatningsansvarlig, kan KJØPER i stedet for dagmulkt kreve erstatning både for det direkte og indirekte tap han lider ved forsinkelsen.

10.4 Hvis leveransen er eller antas å bli forsinket og forsinkelsen er av vesentlig betydning for KJØPER, har

KJØPER rett til kostnadsfritt å heve bestillingen.

10.5 SELGER plikter å bestrebe at forsinkelsen og skadevirkningene av denne blir mest mulig redusert. Dersom SELGER påberoper seg Force Majeure, skal tilfredsstillende dokumentasjon fremlegges for KJØPER.

**11 Endringer i bestillingsspesifikasjon/ Avbestilling**

11.1 KJØPER kan til enhver tid kreve endringer i bestillingsspesifikasjonen.

11.2 Avtalte endringer skal bekreftes i form av utstedelse av en endringsordre fra KJØPER, som deretter skal

bekreftes i henhold til punkt 4.1. SELGER skal snarest, dog senest innen 14 dager skriftlig meddele KJØPER om

hvilke innvirkninger endringene vil få for pris, leveringstid og teknisk spesifikasjon. Dersom SELGER unnlater å gi slik meddelelse innen tidsfristen, taper han retten til å kreve endring av pris og/eller leveringstid. Endringsordre skal iverksettes straks.

11.3 Uenighet om oppgjør for slike endringer, berettiger ikke SELGER til å holde tilbake sin ytelse.

11.4 KJØPER kan til enhver tid avbestille varen. SELGER skal betales for det som allerede er levert. Når det

gjelder det som ikke er levert, skal det godtgjøres for dokumenterte, påløpte og nødvendige kostnader, forutsatt

at SELGER gjør sitt ytterste for å minimalisere disse.

**12. Overdragelse av kjøpers rettigheter og plikter.**

**12.1** KJØPER kan overdra sine rettigheter og plikter etter

denne avtalen til tredjepart, forutsatt at denne er i stand

til å oppfylle KJØPERS plikter overfor SELGER.

12.2 Slik tredjepart kan på samme vilkår igjen overdra sine rettigheter og plikter etter avtalen.

**13 Ansvar for mangler/ insolvens/Rohs**

13.1 SELGER er ansvarlig for at varen er fagmessig utført og i samsvar med bestillingens spesifikasjoner og offentlige forskrifter. SELGER forplikter seg til vederlagsfritt å utbedre alle mangler som skyldes feil i konstruksjonen, materialer eller tilvirkning for et tidsrom av 18 måneder regnet fra det tidspunkt varen er tatt i bruk til sitt formål. Maksimal garantitid er dog begrenset oppad til 24 måneder fra leveringstidspunktet. Hvis varen har vært ute av drift, som følge av mangelen, skal garantitiden forlenges med det tidsrom som svarer til den tid den ikke har kunnet være benyttet til sitt formål.

13.2 Deler som skiftes/utbedres i henhold til de avtalte garantibestemmelser, skal ha fornyet garanti for samme tidsrom som den opprinnelige garantitiden.

13.3 Garantiforpliktelsene innebærer at varen hurtigst mulig og kostnadsfritt for KJØPER stilles i kontraktsmessig stand iht. avtalen eller erstattes av ny vare.

13.4 Dersom SELGER unnlater å utføre sine forpliktelser iht. bestillingen, eller blir insolvent, kan KJØPER velge et

eller flere av følgende alternativer:

A - Kreve at SELGER umiddelbart foretar nødvendige utbedringer

B - Holde tilbake et nødvendig beløp for å sikre utbedring av varen

C - Kreve omlevering

D - Etter skriftlig meddelelse til SELGER, utbedre mangelen for SELGERS regning, enten selv eller ved hjelp av andre leverandører

E - Kreve prisreduksjon

Dersom SELGER blir insolvent, kan KJØPER kostnadsfritt heve kjøpet.

13.5 Viser det seg at leveransen har vesentlige mangler som er av en slik art at de ikke kan utbedres innen

rimelig tid, kan KJØPER heve kjøpet og kreve sitt direkte tap erstattet. Det samme gjelder dersom disse ikke blir utbedret innen rimelig tid. Dersom KJØPER lider indirekte tap på grunn av mangler ved leveransen, kan dette kreves erstattet dersom SELGER eller noen han svarer for har utvist uaktsomhet.

13.6 Selger har ansvar for å etterleve vedtekter i.h.t .Rohs

regulativet.

**14 Skadesløsholdelse**

14.1 SELGER plikter å holde KJØPER og dens kunder skadesløse for krav som følge av personskade, sykdom,

død eller tingskade på SELGERS ansatte eller eiendeler.

**15 Lovgivning og Etikk**

15.1 SELGER og Leveransen skal oppfylle alle krav i Norsk og relevant internasjonal lovgivning, standarder relatert til fremstilling, merking, transport, import, eksport, lisens, godkjenning eller sertifisering av Leveransen, og ikke bare begrenset til lovgivning relatert til menneskerettigheter, antikorrupsjon, hvitvasking, konkurranse, miljø og forurensing, arbeidsregulering, diskriminering, HMS, yrkesskade eller sikkerhet- og motorkjøretøysikkerhet med mer. Bestillingen inkluderer alle forpliktelser og betingelser som kreves ovenfor. Brudd på lovgivning og etikk er grunnlag for umiddelbar oppsigelse og kansellering av alle forretningsmessige forhold, hvor SELGER holdes ansvarlig for alle konsekvenser dette måtte medføre.

**16**  **Force Majeure**

16.1 Ingen av partene skal anses for å ha misligholdt en forpliktelse etter bestillingen i den utstrekning det kan

bevises at overholdelse av den er blitt forhindret på grunn av Force Majeure.

16.2 Den berørte part skal umiddelbart gi beskjed til den annen part om Force Majeure situasjonen. Unnlater

han dette, kan han ikke kreve fritagelse for sine forpliktelser.

16.3 I tilfelle av Force Majeure skal hver av partene dekke sine omkostninger som skyldes Force Majeure

situasjonen.

17 **Corona Virus og krigen I Ukraina**

17.1 Implikasjoner pga Coronavirus og krigen i Ukruina er umulig å forutse. Oswo vil gjøre alle kommersielle anstrengelser for å overvinne mulige implikasjoner til kundens beste, men forbeholder seg retten til å, med forbehold, om rimelig skriftlig forhåndsvarsel og konsultasjon med kunden, til forsinkelse, forlenge eller suspendere leveransene eller tjenestene i den grad det er nødvendig pga relevante forestående implikasjoner, leveranser eller tjenester forårsaket av eller relatert til Coronapandemien og krigen i Ukraina. Oswo vil dekke sine egne kostnader ved en slik forsinkelse, forlengelse eller suspensjon, men skal ikke holdes ansvarlig for en slik hendelse, og kunden skal holde Oswo skadesløs fra og mot, eventuelle kostnader eller konsekvenser som påløper av eller fra en del av kunden.

**18 Innsynsrett**

18.1 KJØPER har ved forespørsel rett til å få all ønskelig informasjon fra SELGER, herunder fyllestgjørende

statusrapporter, underleverandørers forhold mm.

18.2 SELGER skal tillate inspeksjon fra KJØPERS, og hans oppdragsgivers side, hos seg selv og hos

underleverandører når KJØPER finner det nødvendig. Foretatt inspeksjon fritar ikke SELGER for noe ansvar etter kontrakten.

**19 Eiendomsrett**

19.1 Varen, eller deler av varen sammen med eventuelt nødvendig teknisk underlag for å fullføre varen, blir

KJØPERS eiendom etterhvert som varen blir betalt.

SELGER skal tydelig merke slike varer og om mulig holde disse atskilt fra andre varer.

19.2 Alle tegninger, spesifikasjoner og annet teknisk underlag som oversendes fra KJØPER til SELGER, forblir

KJØPERS eiendom og må ikke kopieres eller overlates til tredjemann uten KJØPERS skriftlige samtykke.

19.3 Teknisk underlag og sensitive opplysninger behandles/

Oppbevares forsvarlig. SELGER skal sørge for sikker sletting/makulering av Gradert eller sensitiv informasjon.

**20 Konfidensiell informasjon.**

20.1 Kunnskap ervervet som selger/underleverandør av konfidensiell karakter må ikke bringes videre til tredjeperson uten KJØPERS samtykke eller benytte slik informasjon til noe annet formål enn utførelse spesifikt arbeid.

**21 Holdbarhet**

21.1 SELGER av produkter som innehar holdbarhetsdato forplikter seg til ikke å levere produkter hvor 80% av gjenværende levetid ikke kan tilfredsstilles.

**22 Underleverandører**

22.1 SELGER plikter å sørge for at KJØPERS rettigheter etter disse innkjøpsbetingelser kan gjøres gjeldende mot

SELGERS underleverandører.

22.2 SELGER skal ikke inngå avtale om underleveranser for deler av leveransen uten at KJØPER på forhånd har gitt sitt samtykke. SELGER er ansvarlig overfor KJØPER etter denne avtale for slike underleverandører på samme

måte som om SELGER selv hadde utført hele leveransen.

**23 Nedflyt av krav fra KJØPERS kunde.**

23.1 For produkter og tjenester hvor KJØPERS kunde direkte eller indirekte er Kongsberg Gruppen ASA vil også deres betingelser (nedflyt av krav) være gjeldende. SELGER plikter å tilfredsstille betingelsene gitt:

Kongsberg Defence & Aerospace – <http://www.kongsberg.com/no/kda/suppliers>

Kongsberg Maritime – <http://www.km.kongsberg.com/supplier>

**24 Tvister**

24.1 Denne avtalen skal være undergitt og fortolkes i samsvar med norsk rett.

24.2 Tvister som måtte oppstå i forbindelse med eller som et resultat av avtalen, og som ikke løses i

minnelighet, skal avgjøres ved søksmål med mindre partene avtaler noe annet. Søksmål skal i tilfelle reises ved KJØPERS verneting og avgjøres etter norsk rett.

25 **Miljø**

SELGER skal bidra til best mulig bevaring av miljøet. Produkter som benyttes skal derfor ha lavt råvare- og energiforbruk, lav belastning på biologisk mangfold og et minimum av forurensning og avfallsmengder i hele produktets livssyklus. SELGER skal fokusere på miljø i forbindelse med transport, emballasje og kjemikaliebruk.

26 **Responsible Minerals Initiative (RMI) tidligere Conflict-Free Sourcing Initiative (CFSI)**

SELGER skal følge initiativ fra RMI/CFSI ([conflict-free sourcing initiative](http://www.conflictfreesourcing.org/)) og holde seg oppdatert. Dersom det viser seg at noen leveranser/produkter ikke er i samsvar med RMI/CFSI skal KJØPER informeres og angi alternativ kilde eller finne alternative produkter.

På forespørsel skal SELGER fremskaffe liste over alle gruver mineraler er hentet fra.

Ved avvik, skal SELGER være ansvarlig for retur, og utfasing av aktuelle produkter. Samt andre konsekvenser som dette måtte medføre for KJØPER.

27 **REACH**

*Registration, Evaluation, Authorizations and Restriction of Chemicals***,**

Selger forplikter seg til å ha tilstrekkelig kunnskap om regulering, vurdering, godkjenning og begrensning av kjemikalier som benyttes. Selger har ansvar for å vite og dokumentere hva de lager, omsetter og bruker av kjemikalier. <https://www.miljodirektoratet.no/ansvarsomrader/kjemikalier/>

28 **Counterfeit Materiel (**Forfalskede deler)

Selger skal forhindre kjøp og/eller bruk av forfalskede deler.

a. Maksimer tilgjengeligheten av autentiske deler.

b. Bare anskaffe deler fra pålitelige kilder.

c. Sikre ektheten og konformitet av innkjøpt produkt.

d. Kontrollere deler identifisert som forfalsket.

e. Rapportere forfalskede deler til andre potensielle brukere og offentlige undersøkende myndigheter.

Dersom det er benyttet forfalskede deler vil Selger bli stilt ansvarlig for alle eventuelle konsekvenser dette måtte medføre.